26-01-2019

Udkast til strukturreform af Dansk Filosofisk Selskab (DFS)

Det foreslås, at den nuværende store bestyrelse deles i to sideordnede forsamlinger, en bestyrelse og et repræsentantskab. Bestyrelsen tænkes på fem medlemmer, den opstiller samlet på en liste og vælges som sådan. Repræsentantskab består af medlemmer udpeget af landets filosofiske miljøer og medlemmer valgt på DFSs generalforsamling. Begge forsamlinger skal således vælges på DFS generalforsamlingen, og bestyrelsen er fortsat selvkonstituerende.

Formålet med denne strukturreform er at gøre løbende organisationsændringer mindre tidskævende, fx ændring af formand, hjemsted, bank etc. Sådanne ændringer kræver underskrifter af alle bestyrelsesmedlemmer, og derfor er en lille bestyrelse at foretrække. Den nuværende store bestyrelse virker til gengæld som fint forum for dybdegående diskussion og kvalificerede beslutninger, ligesom det fastholder en bred involvering af de danske filosofimiljøer og dermed et fælles engagement i dansk filosofi. Derfor fastholdes to fælles årlige møder i denne kreds, blot defineres disse møder nu som fælles møder for bestyrelse og repræsentantskab.

På vegne af bestyrelsen,

Asger Sørensen, formand

|  |  |  |
| --- | --- | --- |
| **Eksisterende vedtægter** | Ny struktur og små sproglige rettelser | Evt. indholdsmæssige ændringer |
| **Foreningens navn og formål** 1. Foreningens navn er Dansk Filosofisk Selskab. 2. Foreningens formål er at befæste filosofiens position i Danmark ved at styrke båndene mellem de danske filosofiske miljøer, samt mellem danske og udenlandske filosoffer. 3. Formålet søges bl.a. fremmet ved: (i) at afholde filosofiske årsmøder i Danmark. (ii) at etablere kontakt med og evt. medlemskab af internationale filosofiske foreninger. (iii) at udgive periodiske publikationer. (iv) at iværksætte andre initiativer som foreningen finder velegnede.  |  |  |
| **Foreningens medlemmer** 4. Medlemsberettiget er enhver der er interesseret i virkeliggørelsen af foreningens formål. Indmeldelse sker ved indbetaling af medlemskontingent.  |  |  |
| **Generalforsamlingen** 5. (i) Foreningens øverste myndighed er generalforsamlingen. (ii) Der kan på generalforsamlingen kun stemmes ved personligt fremmøde. Beslutninger træffes ved almindelig stemmeflerhed. Vedtægtsændringer kræver dog mindst 2/3 af de fremmødtes stemmer, og hvor mindst 1/4 af foreningens medlemmer skal være til stede. Er denne fordring om kvalificeret fremmøde ikke opfyldt, og har ændringsforslaget fået 2/3 af de fremmødtes stemmer, skal forslaget udsendes til urafstemning blandt foreningens medlemmer. Urafstemningens resultat fremgår ved almindelig stemmeflerhed. 6. (i) Ordinær generalforsamling afholdes en gang om året, normalt i forbindelse med årsmødet. Indkaldelse af generalforsamlingen sker med mindst 4 ugers varsel ved skriftlig meddelelse til medlemmerne. (ii) Dagsorden for den ordinære generalforsamling er flg.: Valg af dirigent. Godkendelse af dagsorden. Godkendelse af refererat af forrige generalforsamling. Valg af referent. Formandens beretning. Kassereren fremlægger regnskab og budget til godkendelse. Bestyrelsen fremlægger til generalforsamlingens beslutning sit forslag mht. hvilke institutioner og foreninger, der skal have ret til at udpege medlemmer til bestyrelsen, sammen med eventuelle forslag herom indsendt af medlemmerne. Behandling af evt. indkomne forslag fra medlemmerne eller bestyrelsen Valg af medlemmer til bestyrelsen. Fastsættelse af kontingent for det følgende år. Valg af to revisorer for det indeværende år. Evt. (iii) Eventuelle forslag til dagsorden, herunder forslag til hvilke institutioner og foreninger, der skal have udpegningsret til bestyrelsen, skal være motiverede og formanden for bestyrelsen i hænde senest to uger før generalforsamlingen. Der kan kun træffes beslutning i de på dagsordenen optagne sager. 7. (i) Ekstraordinær generalforsamling kan med 4 ugers frist og med angivelse af motiveret dagsorden indvarsles af bestyrelsen, og skal med samme frist indvarsles inden 14 dage når mindst 1/10 af samtlige medlemmer indgiver skriftlig begæring herom. (ii) Der kan på en ekstraordinær generalforsamlings dagsorden optages de samme emner som på en ordinær generalforsamling, bortset fra opstilling til valg. Dog kan en bestyrelse fratræde samlet, hvis den på baggrund af forhandlingerne ønsker det. I så fald vælges en ny bestyrelse efter retningslinierne i par. 8.  | **Generalforsamlingen** 5. (i) Foreningens øverste myndighed er generalforsamlingen. (ii) Der kan på generalforsamlingen kun stemmes ved personligt fremmøde. Beslutninger træffes ved almindelig stemmeflerhed. Vedtægtsændringer kræver dog mindst 2/3 af de fremmødtes stemmer, og hvor mindst 1/4 af foreningens medlemmer skal være til stede. Er denne fordring om kvalificeret fremmøde ikke opfyldt, og har ændringsforslaget fået 2/3 af de fremmødtes stemmer, skal forslaget udsendes til urafstemning blandt foreningens medlemmer. Urafstemningens resultat fremgår ved almindelig stemmeflerhed. 6. (i) Ordinær generalforsamling afholdes en gang om året, normalt i forbindelse med årsmødet. Indkaldelse af generalforsamlingen sker med mindst 4 ugers varsel ved skriftlig meddelelse til medlemmerne.(i.a.) I indkaldelsen til generalforsamling indgår mindst en liste med foreslåede medlemmer til den kommende bestyrelse og repræsentantskabets forslag til udpegningsberettigede institutioner. (ii) Dagsorden for den ordinære generalforsamling er flg.: 1. Valg af dirigent. 2. Valg af referent.3. Godkendelse af dagsorden. 4. Godkendelse af referat af forrige generalforsamling.  5. Formandens beretning. 6. Kassereren fremlægger regnskab til godkendelse. 7. Bestyrelsen fremlægger til generalforsamlingens beslutning repræsentantskabets forslag mht. hvilke institutioner og foreninger, der skal have ret til at udpege medlemmer til repræsentantskabet, sammen med eventuelle forslag herom indsendt af medlemmerne. 8. Behandling af evt. indkomne forslag fra medlemmerne eller bestyrelsen 9. Valg af medlemmer til bestyrelsen. 10. Valg af medlemmer til repræsentantskabet. 11. Fastsættelse af kontingent for det følgende år. 12. Kassereren fremlægger budget til godkendelse. 13. Valg af to revisorer for det indeværende år. 14. Evt. (iii) Eventuelle forslag til dagsorden, herunder forslag til hvilke institutioner og foreninger, der skal have udpegningsret til repræsentantskabet, skal være motiverede og bestyrelsen i hænde senest to uger før generalforsamlingen. Der kan kun træffes beslutning i de på dagsordenen optagne sager. 7. (i) Ekstraordinær generalforsamling kan med 4 ugers frist og med angivelse af motiveret dagsorden indvarsles af bestyrelsen, og skal med samme frist indvarsles inden 14 dage når mindst 1/10 af samtlige medlemmer eller 1/3 af repræsentantskabet indgiver skriftlig begæring herom til bestyrelsen. (ii) Der kan på en ekstraordinær generalforsamlings dagsorden optages de samme emner som på en ordinær generalforsamling, bortset fra opstilling til valg. Dog kan en bestyrelse fratræde samlet, hvis den på baggrund af forhandlingerne ønsker det. I så fald vælges en ny bestyrelse efter retningslinierne i par. 7.a. Valg til bestyrelsen.7.a. (i) Bestyrelsesmedlemmer skal være medlemmer af foreningen.(ii) Bestyrelsen har fem medlemmer.(iii) Bestyrelsen vælges af generalforsamlingen.(iv) Bestyrelsen vælges som samlet liste(v) Lister med forslag til valg af en kommende bestyrelse skal være den siddende bestyrelse i hænde senest 2 uger før generalforsamlingen. (vi) Valget finder sted ved afstemning mellem indleverede valglister som helhed. Valget afgøres ved simpel stemmeflerhed blandt de fremmødte medlemmer af foreningen. Valghandlingen bortfalder, hvis der kun foreligger en enkelt valgliste | Indhold delvist hentet fra tidligere paragraf 9. (v), men her tilpasset ny struktur. Det nye er, at den afgående bestyrelse skal præsentere sit forslag til ny bestyrelse i indkaldelsen til generalforsamlingenMore logisk rækkefølge og angivelse af numre, dvs. samme indhold, bortset fra nyt pkt. 10, Valg af medlemmer til repræsentantskab. Dette nye punkt er udtryk for ny struktur. Dvs. en lille bestyrelse og et repræsentantskab med udpegede og valgte repræsentanter fra filosofiske miljøer er sideordnede, og derfor kan DFS nøjes med bestyrelsens underskrifter ved fx skift af formand, hjemsted og lign.Tilpasset ny struktur. Forslag kan også modtages af fx sekretærenKonsekvens af ny instans – dvs. repræsentantskabet udpeger ikke bestyrelse, men har privilegeret adgang til at kontrollere bestyrelsenNy paragraf – bl.a. med indhold hentet fra tidligere paragraf 8 |
| **Valg til bestyrelsen** 8. (i) Betyrelsesmedlemmer skal være medlemmer af foreningen. (ii) Bestyrelsen består dels af udpegede, dels af valgte medlemmer. (iii) På generalforsamlingen træffes beslutning om hvilke institutioner og foreninger, der har ret til for det kommende år at udpege hver et medlem til bestyrelsen. Hvem der er udpeget meddeles efterfølgende. (iv) På generalforsamlingen vælges tillige ved direkte valg et antal medlemmer til bestyrelsen. Antallet af medlemmer valgt på generalforsamlingen må ikke overstige antallet af udpegningsberettigede institutioner og foreninger. (v) Prioriterede lister med forslag til valg af de ikke-udpegede bestyrelsesmedlemmer skal være formanden i hænde senest 2 uger før generalforsamlingen. (vi) Valget finder sted ved afstemning mellem indleverede valglister som helhed. Valget afgøres ved simpel stemmeflerhed blandt de fremmødte medlemmer af foreningen. Valghandlingen bortfalder, hvis der kun foreligger en enkelt valgliste.  | **Valg til** repræsentantskabet 8. (i) Medlemmer af repræsentantskabet skal være medlemmer af foreningen. (ii) Repræsentantskabet består dels af udpegede, dels af valgte medlemmer. (iii) På generalforsamlingen træffes beslutning om hvilke institutioner og foreninger, der har ret til for det kommende år at udpege hver et medlem til repræsentantskabet. Hvem der er udpeget meddeles efterfølgende bestyrelsen. (iv) På generalforsamlingen opstilles og vælges tillige ved direkte valg et antal medlemmer til repræsentantskabet. Antallet af medlemmer valgt på generalforsamlingen må ikke overstige antallet af udpegningsberettigede institutioner og foreninger.(v) Opstilling til valg til repræsentantskabet kræver ikke personligt fremmøde på generalforsamling.  | Der indføres instans ved siden af bestyrelse, nemlig repræsentantskabet, dvs. den nuværende store bestyrelse deles i to dele – en del af indholdet vedr. repræsentantskabet er derfor hentet fra tidligere paragraffer om Valg til bestyrelse og Bestyrelsen.Medlemmer kan melde sig til repræsentantskabet på generalforsamlingNyt punkt. Vi har ofte valgt medlemmer til bestyrelsen, der ikke kunne være tilstede på generalforsamlingen |
|  |  |  |
| **Bestyrelsen** 9. (i) Bestyrelsen konstituerer sig efter valget med formand, næstformand, sekretær og kasserer. (ii) Bestyrelsens medlemmer hæfter ikke for foreningens økonomi ud over hvad lovgivningen medfører. (iii) Formand og kasserer har tegningsret for foreningens bank- eller girokonti, og har dispositionsretten herover. (iv) Bestyrelsen fastsætter selv sin forretningsorden. (v) Bestyrelsen forestår: Indkaldelse til generalforsamlingen. Heri indgår bestyrelsens forslag til udpegningsberettigede institutioner og foreninger samt bestyrelsens forslag til generalforsamlingsvalgte medlemmer. Planlægning af filosofi-årsmødet. Årsmødet rummer filosofiske foredrag og diskussioner af faglige emner. Det afholdes i samarbejde med de filosofiske institutter ved de højere uddannelsesinstitutioner og har deltagelse bl.a. af disses medarbejdere og studerende samt repræsentanter for de øvrige filosofiske miljøer i Danmark. Udgivelsen af en periodisk publikation. Interne drøftelser af faget og andre aktiviteter, der fremmer foreningens formål.  | **Bestyrelsen** 9. (i) Bestyrelsen konstituerer sig efter valget med formand, næstformand, sekretær og kasserer. (ii) Bestyrelsens medlemmer hæfter ikke for foreningens økonomi ud over hvad lovgivningen medfører. (iii) Formand og kasserer har tegningsret for foreningens bank- eller girokonti, og har dispositionsretten herover. (iv) Bestyrelsen fastsætter selv sin forretningsorden og mødes efter behov. (v) Bestyrelsen forestår: Indkaldelse til repræsentantskabsmøder og generalforsamlingen. (vi) Bestyrelsens beslutninger skal altid fremlægges for repræsentantskabet ved det efterfølgende fælles møde (se § 9, stk. ii-iii). Repræsentantskabet9.a. (i) Repræsentantskabet konstituerer sig efter valget med formand og næstformand.(ii) Det valgte repræsentantskab afholder mindst to årlige fælles møder sammen med bestyrelsen.(iii) Punkter på disse fælles møder er bl.a.: a. Beretning fra bestyrelse og andre løbende ansvarsområder. b. Planlægning af filosofi-årsmødet, der rummer filosofiske foredrag og diskussioner af faglige emner. Årsmødet afholdes i samarbejde med de filosofiske miljøer ved de højere uddannelsesinstitutioner og har deltagelse bl.a. af disses medarbejdere og studerende samt repræsentanter for de øvrige filosofiske miljøer i Danmark. c. Udgivelsen af periodiske publikationer. d. Interne drøftelser af faget og andre aktiviteter, der fremmer foreningens formål.  | Indholdet af indkaldelsen er flyttet til paragraf 6. (ia) Indholdet af møderne flyttet til paragraf 9a (ii)Ny paragraf: Repræsentantskab bevarer en privilegeret indflydelse på bestyrelsen.Disse to møder erstatter i praksis de hidtidige møder i den store bestyrelse, dvs. de vil have deltagelse af ca. den samme kreds, som de nuværende bestyrelsesmedlemmer og indholdet fastholdes også.Nyt punkt til repræsentantskabsmøde: der berettes fra løbende aktiviteter – for det sker i praksis, og det fastholder bestyrelsen.Indhold i pkt. (ii) hentet fra tidligere paragraf 9 (v), altså fra indhold af det tidligere bestyrelsesmødeDer laves ny punktinddeling af underparagraf for at skabe lidt ordenOrdet ’miljøer’ bruges, fordi filosofi kun få steder har eget institut og det kan også dække gymnasie lærere, tidskrifter mv. DFS har således for tiden to periodiske publikationer og de studerende repræsenteres via deres tidskrift |
| **Økonomi** 10. Foreningens regnskabsår går fra 1. januar til 31. december. 11. (i) Foreningen fastsætter på sin generalforsamling sit kontingent for et år ad gangen. (ii) Bestyrelsen administrerer kontingentet, og skal forud for generalforsamlingen indgive foreningens regnskab for det forløbne år til revision. Det reviderede regnskab samt statusopgørelsen fremlægges på den følgende ordinære generalforsamling til godkendelse. Samtidig fremlægges foreningens budget for det indeværende regnskabsår.  |  |  |
| **Foreningens opløsning** 12.(i) Opløsning af foreningen kan ske ved en generalforsamling efter de for vedtægtsændringer gældende i par. 5 nævnte regler; dog skal generalforsamlingens beslutning om opløsning prøves ved urafstemning blandt foreningens samtlige medlemmer, hvor det kræves at 2/3 af de afgivne stemmer går ind for opløsningen. (ii) Ved opløsning skal foreningens midler anvendes til et formål der er i overensstemmelse med foreningens formålsparagraf. |  |  |